7.Štirimesečno referenčno obdobje za vlogo traja od 30. novembra 2018 do 30. marca 2019. Odpuščanja v referenčnem obdobju se nanašajo na 751 delavcev, ki so bili odpuščeni v podjetju Carrefour Belgique.

6.Belgija je vlogo vložila na podlagi merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v štirimesečnem referenčnem obdobju v podjetju v državi članici, vključno z delavci, ki so postali presežni pri njegovih dobaviteljih ali proizvajalcih v poproizvodni fazi, in/ali samozaposlenimi osebami, ki so opustile dejavnost.

4.Belgija je vlogo EGF/2019/001 BE/Carrefour vložila 20. junija 2019, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 4. julija 2019 od Belgije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 7. novembra 2019.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

15.Stalna značilnost elektronskega poslovanja so spletni trgi. Trije najpomembnejši akterji so Amazon, Aliexpress in eBay, ki delujejo globalno.

12.Spletna prodaja že več let stalno narašča po vsem svetu. Leta 2015 je svetovna spletna trgovina na drobno znašala 7,4 % skupne prodaje na drobno. Leta 2017 je dosegla 2 382 bilijonov USD, kar je pomenilo 28-odstotno povečanje v primerjavi s prejšnjim letom in 10,4 % skupne svetovne trgovine na drobno. Leta 2019 naj bi se svetovna spletna prodaja predvidoma povečala za 20,7 % ter dosegla 14,1 % skupne trgovine na drobno.

11.Belgija navaja, da zaradi globalizacije prihaja do velikih sprememb v trgovini na drobno (spletni nakupi), kar je posledično privedlo do odpuščanja delavcev. Tudi spreminjajoči se vzorci navad potrošnikov in digitalizacija so vplivali na trgovino na drobno.

9.Poleg že navedenih delavcev je med upravičenimi prejemniki še 268 delavcev, ki so postali presežni pred referenčnim obdobjem ali po njem. Ti delavci so bili odpuščeni po splošni razglasitvi načrtovanih odpuščanj 25. januarja 2018. Ugotoviti je mogoče jasno vzročno povezavo z dogodkom, ki je povzročil odpuščanje v referenčnem obdobju.

27.Zaradi posebej težkega stanja na področju zaposlovanja v Valoniji bo po pričakovanjih Belgije v ukrepe vključenih le 400 delavcev, ki so bili odpuščeni v tej regiji. Razčlenitev teh delavcev po spolu, državljanstvu in starostni skupini:

25.Leta 2018 je bilo 57 % iskalcev zaposlitve v Valoniji dolgotrajno brezposelnih (> 12 mesecev), delavci, ki so bili brezposelni več kot dve leti, pa so predstavljali 67 % vseh dolgotrajno brezposelnih iskalcev zaposlitve.

24.Čeprav se je število iskalcev zaposlitve v regiji v letu 2018 zmanjšalo za 1,5 % v primerjavi s prejšnjim letom, je stopnja brezposelnosti v Valoniji (8,6 %) več kot dvakrat višja od stopnje brezposelnosti na Flamskem (3,5) in presega tudi 6,9-odstotno povprečje v EU. Tudi nekateri drugi dejavniki v Valoniji kažejo slabšo učinkovitost trga dela: vmesna dejavnost se je upočasnila (–2,3 % opravljenih ur med decembrom 2017 in decembrom 2018), povečala se je začasna brezposelnost (+5,8 % letno), hkrati pa se je v zadnjem četrtletju leta 2018 povečalo število stečajev (+5 % v primerjavi z istim četrtletjem leta 2017). Hkrati naj bi se v letu 2019 upočasnilo ustvarjanje delovnih mest (približno 15 000 manj delovnih mest kot leta 2018).

23.Čeprav se odpuščanja delavcev nanašajo na celotno državo, bodo po pričakovanjih Belgije posebej negativno vplivala na stanje na področju zaposlovanja in s tem na regionalno gospodarstvo Valonije. Pričakovani učinek je povezan s pomanjkanjem delovnih mest v regiji, razmeroma visoko stopnjo brezposelnosti in posledično s pričakovanimi težavami prezaposlovanja pri presežnih delavcih, zlasti tistih, ki so starejši od 50 let, saj četrtino iskalcev zaposlitve v Valoniji predstavljajo delavci, starejši od 55 let.

21.Proizvodi, katerih spletna prodaja je že velika ali pa naj bi se po pričakovanjih v bližnji prihodnosti še povečala, so enaki kot pri ponudbi neživilskih proizvodov v hipermarketih. Moda je v spletnem poslovanju zrel proizvod. „Hitro rastoči proizvodi“ so knjige in elektronske knjige, računalniki in elektronika, zdravje in lepota ter razvedrilo. Nasprotno pa le redki belgijski potrošniki prek spleta kupujejo hrano, vendar spletni kupci izjavljajo, da nameravajo to v prihodnosti početi pogosteje.

Dogodki, ki so povzročili odpuščanje delavcev in opustitev dejavnosti

28.Belgija bo poleg tega prilagojene storitve, sofinancirane iz ESPG, zagotovila do 330 mladim, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 25 let, saj se je 240 odpuščanj iz odstavka 5 zgodilo v regijah na ravni NUTS 2 province Hainaut (BE32) in province Liège (BE33), kjer so po letnih podatkih, ki so na voljo za leto 2018, stopnje brezposelnosti mladih v starosti od 15 do 24 let znašale vsaj 20 %.

29.Skupno predvideno število upravičenih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 730.

Upravičenost predlaganih ukrepov

30.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe:

–Podpora/informiranje in svetovanje/vključevanje. S tem naborom storitev se razširjajo standardne dejavnosti v podporo nekdanjim delavcem podjetja Carrefour, ki jih izvajajo enote za prezaposlovanje Valonskega javnega zavoda za zaposlovanje (Forem) po pooblastilu podjetja, ki odpušča. Standardna ponudba bo razširjena onkraj obveznega obdobja, presežnim delavcem pa bodo predlagane dodatne posebne storitve, kot so aktivno iskanje zaposlitve in storitve za posredovanje dela.

Podporo in mobilizacijo mladih, ki niso zaposleni, se ne izobražujejo ali usposabljajo, izvajajo Forem in njegovi sindikalni partnerji.

Mladi, ki niso zaposleni, se ne izobražujejo ali usposabljajo, bodo imeli možnost sodelovati v „Coup de boost“, programu intenzivne socialno-strokovne podpore, ki traja devet mesecev. Udeležencem bodo predlagane različne skupne in individualne dejavnosti o temah v zvezi z iskanjem zaposlitve (priprava na razgovor za službo, prošnja za razgovor itd.), razvojem samozavesti in komunikacijo; dejavnosti za odkrivanje strokovnega okolja in usposabljanje (obiski, delovna praksa, delovne izkušnje itd.); individualni razgovori s svetovalci in/ali trenerji socialnih kompetenc, da bi vsakemu mlademu pomagali določiti njegov poklicni projekt; prilagojene informacije o delovnem pravu in socialnih pravicah ter podpora pri upravnih postopkih; izmenjevalne dejavnosti, v katerih si lahko mladi medsebojno zagotavljajo podporo ter izmenjujejo strokovne izkušnje, iskanje zaposlitve in usposabljanje itd.

Ob koncu podpore je cilj, da mlada oseba, ki ni zaposlena, se ne izobražuje ali usposablja, dobi prvo zaposlitev ali se vključi v program strokovnega usposabljanja. Dodatna podpora je predvidena tudi po programu „Coup de boost“, da se zagotovi polna vključenost mlade osebe, ki ni zaposlena, se ne izobražuje ali usposablja, v usposabljanje ali zaposlitev ter da se premostijo morebitne težave.

–Usposabljanje, prekvalifikacija in poklicno usposabljanje. Delavci in mladi, ki niso zaposleni, se ne izobražujejo ali usposabljajo, bodo imeli dostop do standardne ponudbe usposabljanja zavoda Forem in njegovih partnerjev, uvedeni pa bodo tudi posebni moduli iskanja zaposlitve. Hkrati bo po preverjanju in potrditvi posameznih poklicnih projektov s svetovalcem za poklicno usposabljanje ponujeno posebno usposabljanje glede na ugotovljene potrebe. Na voljo bo tudi usposabljanje za osnovna znanja in spretnosti (znanje jezikov, matematika, uporaba informacijske tehnologije itd.) za tiste mlade, ki to potrebujejo.

–Podpora pri ustanavljanju podjetja. Ta ukrep, namenjen delavcem, bo vključeval stopnjo ugotavljanja in usmerjanja, dejavnosti ozaveščanja o podjetništvu, informativne sestanke o možnostih zagona podjetja na podlagi območnih gospodarskih raziskav ter mreženje z ustreznimi podjetniki in s certificiranimi trenerji zagonskih podjetij.

–Prispevek za ustanovitev podjetja. Delavci, ki ustanovijo podjetje ali dejavnost kot samozaposleni, bodo prejeli prispevek do 15 000 EUR. Prispevek se bo izplačal v dveh obrokih, potem ko bo prikazan uspešen razvoj dejavnosti z dokazili.

–Pomoči. (1) Pomoči za iskanje zaposlitve in usposabljanje. Delavci in mladi, ki niso zaposleni, se ne izobražujejo ali usposabljajo, bodo prejeli 1 EUR na uro uspešne udeležbe v usposabljanju ali v dejavnostih enot za prezaposlovanje zavoda Forem. (2) Prispevek za potne stroške. Da bi spodbudili regijsko in medregijsko mobilnost, bodo delavci in mladi, ki niso zaposleni, se ne izobražujejo ali usposabljajo, ki sprejmejo delovno mesto, ki je več kot 60 km oddaljeno od njihovega doma ali njegova oddaljenost pomeni več kot štiri ure vožnje na delo (s povratkom), prejeli pavšalni znesek 500 ali 750 EUR. (3) Pomoč pri ustanavljanju podjetja. Za podporo delavcem pri ustanavljanju podjetij bo za največ 12 mesecev zagotovljena mesečna pomoč 350 EUR. (4) Pomoč za vrnitev v šolo. Delavcem in mladim, ki niso zaposleni, se ne izobražujejo ali usposabljajo, ki se vpišejo v vsaj eno leto rednega študija (études de plein exercice), bo zagotovljena mesečna pomoč 350 EUR.

31.Zgoraj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

32.Belgija je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takih ukrepov.

Predvideni proračun

33.Predvideni skupni stroški znašajo 2 720 047 EUR, kar vključuje izdatke za prilagojene storitve v višini 2 665 047 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 55 000 EUR.

34.Skupni zaprošeni finančni prispevek iz ESPG je 1 632 028 EUR (60 % skupnih stroškov).

Ukrepi Predvideno število udeležencev Predvideni stroški na udeleženca

(EUR) Predvideni skupni stroški (EUR) Prilagojene storitve (ukrepi na podlagi člena 7(1)(a) in (c) uredbe o ESPG) Podpora/informiranje in svetovanje/vključevanje

(Accompagnement, orientation, mobilisation et insertion) 730 2 241 1 636 130 Usposabljanje, prekvalifikacija in poklicno usposabljanje

(Formation et modules specifiques) 460 941 432 710 Podpora pri ustanavljanju podjetja

(Dispositif d'accompagnement à l'entreprenariat) 250 463 115 743 Prispevek za ustanovitev podjetja

(Bourse de lancement) 10 10 000 100 000 Vmesni seštevek (a): Odstotek svežnja prilagojenih storitev – 2 284 583 (85,72%) Pomoči in spodbude (ukrepi na podlagi člena 7(1)(b) uredbe o ESPG) Pomoči

(Allocations et primes) 730 521 380 464 Vmesni seštevek (b): Odstotek svežnja prilagojenih storitev – 380 464 (14,28 %) Ukrepi na podlagi člena 7(4) uredbe o ESPG 1. Priprava – 0 2. Upravljanje – 10 000 3. Širjenje informacij in obveščanje javnosti – 15 000 4. Nadzor in poročanje – 30 000 Vmesni seštevek (c): Odstotek skupnih stroškov: – 55 000 (2,02%) Skupni stroški (a + b + c): – 2 720 047 Prispevek ESPG (60% skupnih stroškov) – 1 632 028

35.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Belgija je potrdila, da so ti ukrepi odvisni od dejavnega sodelovanja ciljnih prejemnikov pri iskanju zaposlitve ali usposabljanju.

36.Belgija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika.